**Arbetarpartiet** er et svensk politisk parti med sete i Umeå. Partiet ble dannet i 2010, ved at nesten hele Västerbottens-distriktet av Rättvisepartiet Socialisterna brøt ut av det tidligere moderpartiet. Partiet driver avisen *Veckans Nyheter* og har et ungdomsforbund, *Socialistisk Ungdom*. Partiet gir også ut et lokal skrift i Umeå som heter Umebladet.

Politikk
--------

Partiet betegner seg selv som et demokratisk sosialistisk parti hvor det viktigste arbeid skjer i de 1 460 dagene mellom valgene. Partiet vil etablere seg som en anerkjent del av arbeiderbevegelsen – i en stridbar sosialistisk retning. Målsettingen er å bygge opp et nytt landsomfattende arbeiderparti som kjemper for demokratisk kontroll over de store bedriftene og bankene som dirigerer økonomien.

Partiets medlemmer har historisk drevet politikk som støtter bedrede arbeidsvilkår for ansatte innen helsevesen, skole, barne- og eldreomsorg. I årene 2000, 2001 og 2005 samarbeidet partiets medlemmer med personale innen eldreomsorgen i Umeå om fire bølger av advarselsstreiker mot nedskjæringer. Partiet har også profilert seg i byplanleggingstemaet. Ved valget i 2010 var partiets viktigste tema en satsing på grønn industriell produksjon. Dette førte til at partiet gikk imot kommunens satsing på å bli Europas Kulturhovedstad i 2014. Etter valget i 2010 har spørsmålet om grønn industriell produksjon vært et tilbakevendende innslag i partiets politikk.

Valgresultat
------------

Arbetarpartiet er registrert i valg under valgbetegnelser *"Demokratiska Sekulära Socialister Arbetarpartiet"*. Partiet fikk 2 995 stemmer (3,50 %) i Umeå kommunevalg i 2022 og ble innvalgt i Umeå kommunestyre med to mandat. Partiets representanter har vært innvalgt i Umeå kommunestyre siden 1991, under ulike valgbetegnelser. Arbetarpartiet stilte ikke opp i riksdagsvalget i Sverige 2018.

|  |  |  |  |
| --- | --- | --- | --- |
| År | Prosent | Mandat | Stemmer (Dataene i tabellen gjelder Umeå kommun) |
| fra våren 2010 | 3,99 % | 3 mandater | 2 747 (som *Rättvisepartiet Socialisterna*) |
| 2010 | 2,38 % | 1 mandat | 1 772 (som *Rättvisepartiet Socialisterna enhetslista för jobb - mot nedskärningar*) |
| 2014 | 2,73 % | 2 mandater | 2 177 (som *Arbetarpartiet tidigare Rättvisepartiet Offensiv*) |
| 2018 | 3,58 % | 2 mandater | 3 027 (som *Arbetarpartiet tidigare Rättvisepartiet Offensiv*) |
| 2022 | 3,50 % | 2 mandater | 2 995 (som *Demokratiska Sekulära Socialister Arbetarpartiet)* |

Referanser
----------

1. ↑  Våra vägar skiljs åt «Arkivert kopi». Arkivert fra originalen 24. mai 2012. Besøkt 24. mai 2012.
2. ↑  «RS syn på avhoppet».
3. ↑  Vår politik «Arkivert kopi». Arkivert fra originalen 26. mars 2012. Besøkt 9. august 2011.
4. ↑  Rättvisepartiet blir Arbetarpartiet«Arkivert kopi». Arkivert fra originalen 26. mars 2012. Besøkt 9. august 2011.
5. ↑  Våra politiska grundsatser – en sammanfattning «Arkivert kopi». Arkivert fra originalen 24. april 2012. Besøkt 9. august 2011.
6. ↑  Nej till skrytprojekt«Arkivert kopi». Arkivert fra originalen 24. april 2012. Besøkt 9. august 2011.
7. ↑  «Grön industriutveckling i Umeå - Rättvisepartiets valfråga nummer ett - Valet 2010».
8. ↑  «massflygblad» (PDF). [*død lenke*]
9. ↑  «Arkivert kopi». Arkivert fra originalen 25. mai 2012. Besøkt 9. august 2011.
10. ↑  «Arkivert kopi». Arkivert fra originalen 25. mai 2012. Besøkt 9. august 2011.
11. ↑  «Valmyndigheten».

Eksterne lenker
---------------

* Offisielt nettsted Rediger på Wikidata
* Nya Arbetartidningen
* Socialistisk Ungdom Arkivert 16. oktober 2012 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |